钦定古今图书集成/方舆汇编/职方典/第1435卷 > 《为容州窦中丞谢上表》刘禹锡
## 钦定古今图书集成/方舆汇编/职方典/第1435卷 > 《为容州窦中丞谢上表》刘禹锡

臣某言：“伏奉某月日制书，授臣容州刺史、中丞，充本
管经略招讨等使。臣发开州日，已差某奉表陈谢。伏
以道途遐阻，水陆萦纡。臣以今月某日到本任上讫，
谨宣圣旨，慰谕远人。”臣本书生，素无吏术，顷因多幸，
贲自丘园。累沐圣慈，骤居清贵。识昧通变，动乖事宜。
愧无善状，以塞公责。伏惟睿圣文武皇帝陛下凝旒
穆清，洞照寰海。“推共理之义，分寄股肱；念烝乂之勤，
溥霑遐迩。察臣前任事实，恕臣本性愚戆；赐以恩辉，
投于废弃，远辞偏郡，重委方隅，捧印绶以为荣，望阙
庭而增恋。虽到官之始，惠未及人；而率下之诚，务先
克己。凡施政教，皆禀诏条，参以土宜，遂其物性，可行
必守，有弊必除。使蛮彝生梗之风，慕臣子尽忠之道”，
力诚不足，心实在兹。伏乞圣明，俯赐昭鉴。

维贞元二年秋八月，天子以郡国二千石之高第者
曰陇西李某，利泽施于裔土，美化被乎遐甿。是用遵
《虞书》陟明之义，参《周官》进律之典，俾之由检校右散
骑常侍兼御史中丞容州刺史本管经略守捉招讨
处置等使，实授兵符，加拥使节。某月自合浦如南海，
于是县道谿谷，鳏寡孤老，洎于士吏，相与怀思，隐然
“不去乎心，森然不离乎目，愿所以昭明其德，光示于
后。”岭南经略使判官权知容州留后事、监察御史里
行、同郡李罕，始以文学居辟选之首，遂参帷席，复以
谋能当器任之重，留总军府，美公之政大备，感公之
礼有加，因其人之请而上之。上可其奏。夫其郡之四
封，滨于百粤，外则有山寇海孽比境“集处之虞，内则
有勤戍劳师，流散转徙之弊。亲帅其下，以抚吾人，慰
藉伤彝，安集疲耗。惧货贡之阙，至助之以家财；悯徭
事之繁，至代之以私属。选武艺，归老疾，罢减塞卒四
千馀人，以趋农时。率游惰，辟污莱，开置屯田五百馀
顷，以足军实。舍寇贼之为缧囚者，释而遣之，以除其
怨，而狙犷以顺。禁人”民之相虏卖者，执而诛之，以去
其害，而童昏以安。常岁有灾，滥炎而连烧于庐舍，公
创其制以御其郁攸，而邑居以葺。旧俗多怨，睚眦，而
致毒于饮食，公立其防以解其悁忿，而乡党以和。树
枝干而启闭毕修，列亭燧而厄害斯控。差重轻以行
征，令无不均之议；量远近以纳贡，职无不供之贡。人
用冨庶，家有储峙。敦之以礼，怀之以仁。洁己而不污，
未尝有贳贷；勤身而不怠，未尝有懈弛。明足以照遁
情隐慝而不为察，威足以制猾人暴吏而不为苛，古
之良能，何以加此？惟我公有唐宗室枝属之选，监州
刺史讳《孝诜》府君之曾孙，弘农郡太守讳璟府君之
孙，太子太傅赠司徒讳《齐物》府君之子，续洪绪丕绩
之馀，裕，弘休纯懿之下，锺宽博而柔良，禀高明而疏
达，根于经义，饰以艺文。故其仕王畿，宰京邑，累执宪
简，且登轺车，备重臣宾介之职，居大府纪纲之任。三
亚京尹，兼中师之贵；复为宫相，在常伯之位，历饶州
刺史而后至是州恩结于人，功加于物，必闻理效而
兴颂声。且夫有美焉，有刺焉，诗人之义也。善善而褒
之，恶恶而诎之，《春秋》之事也。使贤士大夫之业不没
于后，太史公之制也。以余之尝修《史记》，而为训辞，缘
人之怀心而颂之曰：帝念南方，迫界蛮彝，人新被化，
岁或被寇，岁或劳师。属之于公，俾养牧之。匪直勤身，
亦帅其属，赡我贫匮，字我惸独。息人便农，垦田积粟。
修其教化，被以威德。贼害既除，祸灾斯息。完我庐舍，
亲我骨肉。咸保其生，且易其俗。𧈪𧈪群族，孰不蒙福播为颂声，公受百禄。彤弓旅矢，以长诸侯。人之怀德，
勒石垂休。